Шарунас прыгадаў і літоўскі павільён. Ён сёння мае канцэпцыю, якая, вядома, пераклікаецца з галоўнай тэмай. “Але праект атрымаўся больш арыентаваным на Захад, на заходнюю аўдыторыю ў адрозненне ад вашага. Маўляў, паглядзіце, як мы змагаліся з СССР, — каментуе мой суразмоўца праект куратара Вітаўтаса Міхелькявічуса і мастака Дайнюса Лішкевічуса “Museum”, які распавядае пра мастацкі супраціў савецкай сістэме. — Маўляў, кожны чалавек тады дзейнічаў як мастак. Але гэта ўсё ж якасная работа, якая адначасова працуе з гісторыяй і яе інтэрпрэтацыяй. Як, у прынцыпе, і ваша, але мне падаецца, што “Архіў…” трошкі вяртаецца ў modern art, які, прынамсі, апошнім часам становіцца ўсё больш прывабным для інвестыцый”.